

[***Her finder du et udvalg af pressefotos samt trailers til Star Originals***](https://www.dropbox.com/sh/36l2skbslm5x2he/AAC4okqbahWNtr1alXoXG1t7a/Presskit?dl=0)

***STAR ORIGINALS***

***Big Sky***

Fra den visionære historiefortæller David E. Kelley (*Big Little Lies*) kommer *Big Sky*, en intens thriller, som følger privatdetektiverne Cassie Dewell og Cody Hoyt, der slår sig sammen med Codys fremmedgjorte kone og tidligere politibetjent, Jenny Hoyt, i eftersøgningen af to søstre, som er blevet bortført af en lastbilchauffør på en øde landevej i Montana. Men da de opdager, at det ikke er de eneste piger, som er forsvundet i det område, starter et kapløb mod tiden for at finde kvinderne, før det er for sent.

*Big Sky* har på rollelisten Katheryn Winnick som Jenny Hoyt, Kylie Bunbury som Cassie Dewell, Brian Geraghty som Ronald Pergman, Dedee Pfeiffer som Denise Brisbane, Natalie Alyn Lind som Danielle Sullivan, Jade Pettyjohn som Grace Sullivan, Jesse James Keitel som Jerrie samt John Carroll Lynch som Rick Legarski og Ryan Phillippe som Cody Hoyt.

***Love, Victor***

I det samme univers som den originale film *Love, Simon* fra 2018 følger serien Victor, en ny studerende på Creekwood High School, på hans egen selv-opdagelsesrejse, hvor han møder udfordringer i hjemmet, med at tilpasse sig en ny by og med sin seksuelle orientering. Da det hele bliver for meget, beder han Simon om hjælp til at overkomme gymnasiets op- og nedture. På rollelisten finder man Michael Cimino, George Sear, Rachel Hilson og Ana Ortiz.

***Solar Opposites***

Solar Opposites er skabt af Justin Roiland (Rick and Morty) og Mike McMahan (Rick and Morty) i fællesskab og handler om et hold bestående af fire rumvæsner, som undslipper deres eksploderende hjemplanet, blot for at nødlande i et indflytningsklart hjem i forstads-USA. De er splittede omkring, hvorvidt Jorden er forfærdelig eller fantastisk. Korvo (Justin Roiland) og Yumyulack (Sean Giambrone) ser kun forureningen, voldsom forbrugerisme og menneskelig skrøbelighed, mens Terry (Thomas Middleditch) og Jesse (Mary Mack) elsker mennesker og alle deres Tv’er, junkfood og sjove ting. Deres mission: at beskytte the Pupa, en levende super computer, som en dag vil udvikle sig til sin sande form, indtage dem og terraformere Jorden.

***Helstrom***
Daimon og Ana Helstrom er søn og datter af en mystisk og magtfuld seriemorder. De to søskende har en kompliceret dynamik, mens de jagter menneskehedens værste skurke – hver især med deres egen attitude og evner. På rollelisten finder man Tom Austen, Sydney Lemmon, Elisabeth Marvel og Ariana Guerra.

***SERIER***

***24***
24 er en unik serie, hvor hele sæsonen foregår på én dag og hver af de 24 afsnit dækker en time, fortalt i realtid. Følg CTU (Counter Terrorist Unit) agenten Jack Bauer, spillet af Keifer Sutherland, når han forhindrer adskillige terroristplaner, herunder snigmordsforsøg på præsidenten, cyberangreb og termonukleare detonationer så vel som korruption i både regering og i virksomheder.

***9-1-1***
Skaberne Ryan Murphy (the American Horror Story-franchisen, Nip/Tuck), Brad Falchuk (the American Horror Story-franchisen, Nip/Tuck) og Tim Minear (Feud, the American Horror Story-franchisen) gentænker dramaserier med 9-1-1 og udforsker politifolks erfaringer under stort pres samt paramedicinere og brandfolk, der bliver kastet ud i de mest skræmmende, chokerende og hjertestoppende situationer. Disse nødhjælpere skal forsøge at finde balancen mellem at redde dem, som er mest sårbare, samtidig med at de løser problemer i deres egne liv. Den udfordrende serie har Angela Bassett, Peter Krause og Connie Britton med flere på rollelisten.

***9-1-1 Lone Star***
For næsten 20 år siden var Owen Strand (Emmy® Award nominerede Rob Lowe, Parks and Recreation, The West Wing) den eneste overlevende fra sin Manhattan-brandstation den 11. september. Efter angrebet fik Owen den lidet misundelsesværdige opgave at genopbygge stationen. Efter en lignende tragedie rammer en brandstation i Austin tager Owen, sammen med sin plagede brandmandssøn T.K. (Ronen Rubenstein, Dead of Summer), sin progressive livsfilosofi og syn på brandmandsgerningen med til Texas, hvor han hjælper dem med at starte forfra. På overfladen udstråler Owen storbystil og swagger, men under overfladen kæmper han med en hemmelighed, som han skjuler fra verden – en hemmelighed som meget vel kunne ende hans liv. På rollelisten finder man Rob Lowe, Liv Tyler, Rafael Silva og Natacha Karam.

***American Dad***
American Dad er en banebrydende, ny animeret serie med Stan Smith (Seth MacFarlane, Family Guy) som omdrejningspunkt; en CIA-agent med base i Langley Falls, Virginia, som er en ubestridt våbenekspert og en stolt familiemand. Stan er konstant på vagt overfor terroraktiviteter og vil gå til ekstremer for at beskytte sit elskede Amerika og holde hjemlandet beskyttet. Se blot hans terror-alarm på køleskabet og hans øjeblikkelige reaktion, når han skyder brødristeren, så snart et toastbrød popper op.

***Black-ish***

Ligesom alle andre forældre ønsker Andre ”Dre” (Anthony Anderson) og Rainbow (Tracee Ellis Ross) deres børn det bedste. Men deres afkoms barndom viser sig at være meget anderledes end deres egen. Mindst to ting går op for dem: Der er en pris at betale for at give deres børn mere, end de nogensinde har haft, og disse kærlige forældre er totalt uforberedte på konsekvensen. ”Pops” (Laurence Fishburne), Dres far, udnytter enhver mulighed for at tilbyde sine egne gammeldags holdninger som løsning på familieproblemerne.

***Desperate Housewives***

Fra graven introducerer nyligt afdøde Mary Alice os til Bree, Edie, Gabrielle, Lynette og Susan – hendes tidligere naboer på Wisteria Lane – og tager os med om bag facaden af deres tilsyneladende perfekte liv. På rollelisten finder man Teri Hatcher, Marcia Cross, Felicity Huffman, Eva Longoria, Brenda Strong og Nicolette Sheridan.

***Dollface***
Efter hun bliver droppet af sin kæreste gennem længere tid, må Jules håndtere sin egen fantasi for, både bogstaveligt og metaforisk, igen at blive en del af kvindernes verden og genoplive de kvindelige venskaber, hun efterlod. På rollelisten finder man Kat Dennings, Brenda Song, Shay Mitchell, Malin Åkerman og Connor Hines.

***Family guy***

Showet følger den elskelige tosse PETER GRIFFIN (Seth MacFarlane) og hans morsomme, skøre familie af middelklasse New England-borgeres eventyr. LOIS (Alex Borstein) er Peters kærlige kone, en tidligere Miss Teen Rhode Island, som styrer hanen, men samtidig er et skridt fra et nervøst sammenbrud.

Og så er der deres børn: den gammeldags, 16-årige MEG (Mila Kunis), familiens boksepude; 13-årige CHRIS (Seth Green), et barn som ikke kan finde ud af det modsatte køn, for ikke at tale om den onde abe, der gemmer sig i hans skab; og 1-årige STEWIE (MacFarlane), en diabolsk smart baby, hvis heteroseksualitet hænger i en tynd tråd. Det sidste medlem af Griffin-husstanden er BRIAN (MacFarlane), familiehunden, som er medlem af Mensa og har en forkærlighed for dry martinis og dumme blondiner.

***Grey’s Anatomy***
Som modtager af 2007 Golden Globe® Award for Best Drama Television Series og nomineret til adskillige Emmys®, herunder for Outstanding Drama Series, bliver ”Grey’s Anatomy” anset som en af vor tids bedste tv-serier. Det højintensive medicinske drama, som kører på 17. sæson, følger Meredith Grey og holdet af læger på Grey Sloan Memorial, som står ansigt-til-ansigt med beslutninger om liv og død på daglig basis. De finder trøst i hinanden og til tider mere end blot venskab. Sammen opdager de, at hverken medicin eller forhold kan defineres som sorte og hvide.

***How I Met Your Mother***

*How I Met Your Mother* er en komedie om Ted (Josh Radnor), og hvordan han forelskede sig. Det hele begynder, da Teds bedste ven Marshall (Jason Segel) smider bomben, at han har tænkt sig at fri til sin mangeårige kæreste og nu kone, børnehavelæreren Lily (Alyson Hannigan). I det øjeblik indser Ted, at han hellere må komme i gang, hvis han også skal finde ægte kærlighed. Som medhjælper i sin søgen har han Barney (Neil Patrick Harris), en ven med endeløse, til tider uhyrlige holdninger, en forkærlighed for jakkesæt og en idiotsikker måde at møde kvinder på. Da Ted møder Robin (Cobie Smulders), er det kærlighed ved første blik, men da de ikke kan få det til at fungere, går det op for Ted, at skæbnen må ville ham det anderledes.

***Lost***

Mysterierne presser sig på, da de 48 overlevende fra Oceanic Air Flight 815 finder sig selv strandet på en uidentificeret ø med et minimalt håb om redning. Lost er skabt af J.J. Abrams, Jeffrey Lieber og Damon Lindelof og blev et internationalt fænomen. På rollelisten finder man Matthew Fox, Angeline Lili, Terry O’Quinn, Naveen Andrews, Josh Holloway, Daniel Dae Kim, Harold Perrineau med flere.

***Modern Family***
Modern Family handler om Pritchett-Dunphy-Tucker-klanen, en vidunderlig stor og blandet familie. Sammen giver disse tre familier os et ærligt og ofte morsomt blik ind i en til tider varm, til tider abnorm omfavnelse af den moderne familie. På rollelisten finder man Ed O’Neill, Sofia Vergara, Julie Bowen, Ty Burrell, Rico Rodrigues, Nolan Gould og Sarah Hyland med flere.

***Prison Break***

Michael Scofield er en desperat mand i en desperat situation. Hans bror Lincoln Burrows er på dødsgangen og er sat til henrettelse om få måneder for et snigmord, som Michael er overbevist om, Lincoln ikke begik. Uden andre muligheder og med tiden, som er ved at løbe ud, røver Michael en bank for at få sig selv fængslet sammen med sin bror i Fox River State Penitentiary. I hovedrollerne finder man Wentworth Miller og Dominic Purcell.

***Sons of Anarchy***
Sons of Anarchy er et adrenalinfyldt drama med mørke komiske undertoner, der udforsker en berygtet, lovløs motorcykelklubs behov for at beskytte sit levebrød, mens de forsøger at sikre, at deres simple, beskyttede by Charming i Californien forbliver netop det: charmerende. Motorcykelklubben må håndtere trusler fra narkohandlere, virksomhedsudviklere og overivrige advokater. Bag motorcykelklubbens familiære livsstil og en lovligt blomstrende bilforhandler er en nådesløs, blomstrende våbenhandel. En serie om forførelse af penge, magt og blod. På rollelisten finder man Charlie Hunnam, Katey Sagal, Mark Boone Junior, Kim Coates, Ron Perlman, Theo Rossi, Maggie Siff med flere.

***FILM***

***Deadpool***
Baseret på Marvel Comics’ mest ukonventionelle antihelt fortæller DEADPOOL oprindelseshistorien om den tidligere Special Forces agent og nuværende lejesoldat, Wade Wilson, som efter at være blevet udsat for et skurkagtigt eksperiment, der giver ham forbedrede helingsevner, påtager sig alteregoet Deadpool. Bevæbnet med sine nye evner og en mørk, fordrejet humoristisk sans jagter Deadpool den mand, som nær havde ødelagt hans liv. Med Ryan Reynolds i hovedrollen.

***Die Hard***
New York City politibetjenten John McClane er det eneste håb for en lille gruppe gidsler, hvoraf en af dem er hans fremmedgjorte kone, som bliver fanget i en høj kontorbygning i Los Angeles, da bygningen bliver besat af en gruppe terrorister juleaften. På rollelisten finder man Bruce Willis, Alan Rickman og Bonnie Bedelia. Et udvalg af titler fra *Die Hard*-franchisen vil være tilgængelige ved lanceringen.

***Kingsman: The Secret Service***
KINGSMAN: THE SECRET SERVICE er baseret på den anmelderroste tegneserie og instrueret af Matthew Vaughn (Kick-Ass, X-Men: First Class) og fortæller historien om en superhemmelig spionorganisation, som rekrutterer et upoleret men lovende gadebarn til agenturets meget konkurrenceprægede træningsprogram i samme øjeblik, som en global trussel dukker op i form af et fordrejet tech-geni. På rollelisten finder man Tarn Egerton, Colin Firth og Samuel L. Jackson.

***Logan***

Fra den visionære forfatter og instruktør James Mangold det definerende kapitel i den cinematiske saga om en af de største tegneseriehelte nogensinde. I Logan kan man opleve den Academy Award®-nominerede skuespiller Hugh Jackman tilbage i sin ikoniske rolle som The Wolverine for sidste gang i en rå, voldsomt dramatisk solo-fortælling om selvopofrelse og frelse. På rollelisten finder man Hugh Jackman, Patrick Stewart og Dafne Keen.

***Moulin Rouge***
Moulin Rouge er en hyldest til sandhed, skønhed, frihed, men over alt andet, kærlighed, der foregår i en berygtet, prangende og glamourøs parisisk natklub omkring 1900. Instruktør Baz Luhrmann samler smukt, periodisk design og moderne popsange for at skabe en unik komisk/tragisk spillefilmsoplevelse. Nicole Kidman portrætterer Satine, the Sparkling Diamond, Moulin Rouges stjerne og byens mest kendte kurtisane. Satine bliver fanget mellem en ung forfatters kærlighed og en anden mands besættelse. Ewan McGregor er forfatteren Christian, som bliver kastet ind i den dekadente verden, hvor alt er acceptabelt – bortset fra at blive forelsket.

***Pretty Woman***

Academy Award®-hædrede Julia Roberts og Golden Globe-vinderen Richard Gere stråler i dette klassiske komediehit. Vivian (Roberts) er en bekymringsfri, gadesmart usleben diamant, da hun møder den sofistikerede milliardær Edward (Gere) ved et tilfælde, der forvandler sig til en ugelang forretningsaftale. Men Vivians energiske ånd udfordrer Edwards no-nonsense tilgang til livet, og inden længe lærer de af hinanden – og bliver forelskede! Denne tidløse fra fattig til rig-romance smelter hjerter med dets humor, passion og uforglemmelige sjov.

***The Grand Budapest Hotel***

The Grand Budapest Hotel genfortæller Gustave H’s eventyr, en legendarisk portner på et berømt europæisk hotel i mellemkrigstiden; og Zero Moustafa, lobbydrengen, der bliver hans mest betroede ven. Historien omhandler tyveri og generhvervelsen af et uvurderligt Renæssance-maleri; en verserende kamp om en enorm familieformue; en desperat jagt på motorcykler, tog, slæder og ski; og de sødeste dele af en kærlighedsaffære – det hele med bagtæppe af et pludseligt og dramatisk forandrende kontinent. Filmen er instrueret af Wes Anderson med Ralph Fiennes, F. Murray Abraham, Adrian Brody, Willem Dafoe, Jude Law, Tilda Swinton og Léa Seydoux på rollelisten.

***Three Billboards Outside Ebbing, Missouri***

Three Billboards Outside Ebbing, Missouri er et mørkt komediedrama fra Academy Award®-vindende Martin McDonagh (In Bruges). Efter måneder uden at finde den skyldige i sin datters mordsag tager Mildred Hayes (Academy Award®-hædrede Frances McDormand) sagen i egen hånd og får opsat tre skilte ved indgangen til sin by med en kontroversiel besked, målrettet William Willoughby (Academy Award®-nominerede Woody Harrelson), byens beundrede politichef. Da hans næstkommanderende Officer Dixon (Sam Rockwell), en umoden mors dreng med en forkærlighed for vold, bliver involveret, optrappes kampen mellem Mildred og Ebbing’s retshåndhævelse.